Adnan Runner

Adnan Runner ialah sebuah drama televisyen Malaysia 2023 arahan Azmi Hatta terbitan MIG Production Sdn. Bhd. Ia dibintangi oleh Imran Aqil, Bella Dowanna, Wanns Ahmad dan Eleen Arisha. Siri ini memulakan tayangan di Slot Lestary, TV3 pada 11 Mei hingga 8 Jun 2023 menggantikan Bintang. Drama Adnan Runner. MyInfotaip. Dicapai 11 Mei 2023 

 Sinopsis 
Mengisahkan Adnan (Imran Aqil) yang bekerja sebagai despatch terpaksa menukar kerjayanya setelah syarikat tempatnya bekerja terpaksa ditutup kerana mengalami masalah kewangan. Adnan mula berasa buntu dan bosan duduk di rumah. Adnan yang tinggal bersama rakan baiknya Bobby (Wanns Ahmad), cuba untuk mencari dan memulakan pekerjaan baharu. Namun, pekerjaan yang dilakukan dirasakan tidak sesuai dengan jiwanya yang selama ini sering bekerja dengan menunggang motor di jalan raya.

Adnan dan Bobby akhirnya mengambil peluang bekerja sebagai runner sambilan memandangkan Adnan sememangnya seorang yang aktif meluncur di jalan raya dengan motornya.  Adnan sangat komited dengan kerjaya baharunya. Dia tabah diduga dengan pelbagai situasi apabila berhadapan dengan peniaga dan pelanggan yang mempunyai pelbagai kerenah. Keikhlasan Adnan dalam menjalankan tugasnya, berjaya mengatasi segala situasi yang dihadapinya termasuklah sindiket pengedaran dadah terancang yang ingin memerangkap Adnan sebagai keldai dadah. Bagaimanakah Adnan melepaskan diri daripada perangkap penjenayah yang licik itu?

Pelakon

Pelakon utama
 Imran Aqil sebagai Adnan
 Bella Dowanna sebagai Nadia
 Wanns Ahmad sebagai Bobby
 Eleen Arisha sebagai Wawa

Pelakon pembantu
 Kazar Saisi sebagai Tuan Jenal
 Dai Fuad sebagai Roy
 Rashdan Baba sebagai Datuk Latiff
 Elmy Moin sebagai Madi
 Sarah Monika sebagai Wana
 Ron Isa sebagai Megat
 Atira Karma sebagai Sarah
 Suhaimi Azli sebagai Saiful
 Razdan Shamsudin sebagai Syakir

Pautan luar

 Rujukan 

Kategori:Siri drama televisyen Malaysia berbahasa Melayu 2023